Ek sal jou aanraai in 'n solo voertuig om Katse toe te ry via Thaba Tseka. Dit behoort jou 'n gemaklike dag rit te neem vanaf Sani tot by Katse Dam via die roete.
Die ander roete wat jy van praat is rybaar, maar die laag water brug by die Malimabatso rivier mag dalk onder water wees wat beteken jy sal moet omdraai. Ook daar is 'n paar rivier kruisings wat jy moet deurgaan, maar ek sal nie sommer op my eie daai roete aanpak nie.
Die Matabeng pass is regtig die moeite werd om te ry. Bereken 'n volle laaaannng dag se ry vanaf Kaste tot by Sehlabatele Park. Ek moes laas keer op die pas oorslaap omdat dit toe al lank donker was en wou nie verder ry nie.
Ek sal Lesotho aanbeveel vir enige iemand, maar as jy die minder gebruikte roetes wil ry, pak lig, en ry met ten minste 2 voertuie. As jy Solo ry, gebruik slegs die bekende paaie. Onthou net as iets daar skeef loop, is jy baie moeilik bereikbaar vir hulp.
Nog een of twee vragies - sou jy sê Matabeng pas is bietjie rof om solo deur te ry of is dit ok? Weet jy van kampeerplek of 'n lodge of iets waarin mens kan oorslaap tussen Katse en Matabeng? Ek is nie lus om te veel te push nie.
Die pas self is nie te erg nie. Dit is wel styl en hier en daar los, maar dit nie serious level 5 obstacle nie. Dit is maar baie soos die Ander passe in Lesotho.